Maģiskais un Maikls.
Spēlē - četras ceturtdaļas, turnīrs līdz septiņām spēlēm.
Tā izšķirsies čempiona tituls.
MAĢISKAIS UN MAIKLS
Divi spēles meistari - Maģiskais un Maikls.
Šoreiz cīņā par augstāko balvu.
Viņš pret mani.
Pirmā reize, kad stājāmies viens otram pretī.
ĪRVINS MAĢISKAIS DŽONSONS
Divu leģendu kauja.
Losandželosas Maģiskais Džonsons pret Čikāgas Maiklu Džordanu.
Ja tu esi kalna virsotnē,
tad neparko negribi, lai kāds tevi no tās nogrūž.
MAIKLS DŽORDANS BULLS AIZSARGS
Tu cīnīsies un cīnīsies, līdz tiksi nogrūsts no tā kalna.
Un Maģiskais bija tieši tur.
Viņš bija... Manā ieskatā viņš bija kalna virsotnē.
Visa enerģija tiek veltīta tam,
lai mēģinātu uzveikt vienu cilvēku, to konkrēto cilvēku.
Es kā konkurents negrasījos atdot... tik viegli atdot kroni.
Klausieties, sirdī es zināju, ko apprecēšu.
Es nebiju gatavs precēties, bet zināju, ka precēšu tikai Kukiju.
Protams, viņas mamma, tēvs un visi draugi domāja,
ka es viņai droši vien neesmu īstais. Saprotat?
Tāpēc, ka allaž sagādāju viņai sirdssāpes.
Bet būtībā es viņu ļoti mīlēju.
Pazinu viņu pietiekami labi, lai saprastu, ka nav tā, ka viņš mani nemīl.
KUKIJA DŽONSONE
Tā nebija.
91. gadā, kad spēlējām pret Bulls,
viņa man teica:
"Lai mēs paliktu kopā, man ir jāpārceļas uz Losandželosu."
Es teicu: manuprāt, nelaime tā, ka...
Mēs nevaram apprecēties tāpēc,
ka neesam pieraduši dzīvot vienā pilsētā.
Visus šos gadus mums bijušas attiecības no attāluma.
Es teicu: tāpēc mums jāiemācās dzīvot vienā pilsētā.
Es būšu ar mieru tikai tad, ja man būs darbs un savs dzīvoklis,
lai es varētu būt patstāvīga.
Iespējams, dažas mazliet uztraucās, ka viņa atkal
akli sekos viņam, saprotat? Ziniet...
MĀRŠA ĪSLIJA - ODRIJA VEBSTERE PENIJA VINTERSA-GERIJA
STUDIJU DRAUDZENES
"Tu neatceries, kas notika iepriekš?"
Tas bija pirmais gads,
kad viņš mani uzaicināja uz izslēgšanas spēlēm.
SARAUJ, LAKERS!
Citos čempionātos, kuros viņš spēlēja, es nekad nebiju klāt.
Beidzot, kad viņi cīnījās pret Čikāgu,
viņš ļāva man būt klāt.
Šo izslēgšanas turnīru es ļoti gaidīju.
Tie taču bija Čikāgas Bulls, Maikls Džordans.
BAIRONS SKOTS LAKERS AIZSARGS
Šķiet, mums nebija tādas sezonas, kad mēs nedomātu, ka esam labākā komanda.
Tieši tāda bija mūsu komandas augstprātība un pašapziņa.
Un ar šādām izjūtām mēs braucām uz Čikāgu.
Sākuma izspēlē uzvar Losandželosas Lakers -
Maģiskais Džonsons pret Maiklu Džordanu.
Viņi spēlēja labi. Čikāga bija laba komanda...
DŽEIMSS VORTIJS LAKERS UZBRUCĒJS
...bet viņi vēl nekad nebija spēlējuši finālturnīrā.
Tas, kurš to nav darījis, nezina, kā tas ir.
Tas savā ziņā ir trūkums.
Tā bija pirmā reize, kad varējām cīkstēties ar milzi.
Pirms spēles bijām uztraukušies.
Es jutos labi. Pirmajā spēlē mēs uzvarējām.
Laukumā atgriežas Lakers spēlētājs Eisijs Grīns.
Maģiskais.
PIRMAJĀ FINĀLSPĒLĒ LAKERS APSPĒLĒ BULLS
Mēs to gaidījām. Bijām atgriezušies finālā.
Mēs tā darām.
EISIJS GRĪNS LAKERS UZBRUCĒJS
Uzvaram svarīgās spēlēs.
LOSANDŽELOSAS PIEREDZE NES AUGĻUS
Otrā spēle. Uz priekšu. Nokārtosim to.
PĒRKINSS AR PĒDĒJO TRIJNIEKU APSPĒLĒ BULLS 93:91
Tad viņi uzvarēja četrreiz pēc kārtas.
Spēles pēdējās sekundes. Maģiskā trīspunktnieks tiek bloķēts.
Pipens pārtver bumbu.
Un Čikāgas Bulls izcīna savu pirmo NBA čempiona titulu.
Maģiskais nepadosies bez cīņas.
Uzvara viņam jāatņem ar varu, jo viņš cīnījies tik daudz reižu.
Mēs aizgājām un to atņēmām.
Es mēģināju tikt viņam klāt laukumā, bet neizdevās.
Es gribēju viņu apsveikt.
Viņš ienāca mūsu ģērbtuvē un mani cieši apskāva.
Viņš apsveica mani un novēlēja veiksmi.
Viņš mani apskāva un sāka raudāt.
Tas bija skaists brīdis mums abiem - mēs pieredzējām prieku.
Es gribēju pateikt: apsveicu ar pirmā čempiona titula izcīnīšanu.
Viņam tas nebija jādara. Saprotat? No konkurences viedokļa.
Bet viņš saprata, ko tas nozīmē.
Viņš saprata šo cieņas aspektu:
labi, tu esi iestājies šajā klubā,
šajā Lerija Bērda, Maģiskā Džonsona klubā.
Tas parāda, ka viņš ir īsts čempions.
Maikls Džordans vienbalsīgi atzīts par vērtīgāko spēlētāju.
Vai tev ir sajūta, ka Maģiskais Džonsons nodod lāpu tev?
Maikls Džordans teica...
ROBINA ROBERTSA ESPN ŽURNĀLISTE
"Klau, varbūt atdosi stafetes kociņu?"
Un Maģiskais tāds... "Es nezinu. Es nezinu."
Viņš centās to noturēt vēl mazliet ilgāk.
Man jāatzīst, ka bija pienākusi viņu kārta.
Bet, ak kungs, cik man bija sāpīgi zaudēt.
Es teicu: labi, mēs nākamgad atgriezīsimies un uzvarēsim.
Lai gan mēs zaudējām, mums tas nāca par labu.
Bija labi, ka viņš saprata:
viņš drīkst ievest mani šajā savas dzīves daļā.
Un tad notika baseina ballīte.
Ziniet, es biju slavens ar savām ballītēm.
Es rīkoju labākās ballītes Holivudā.
Pie manis notika kolosālas baseina balles.
Visi gribēja nākt uz baseina ballēm.
Tajās bija jautri. Aizraujoši.
MAIKLS KŪPERS LAKERS AIZSARGS
Ja esi precējies, vari iekulties ķezā. Ja neesi precējies, vari iekulties ķezā.
Sievas bija neapmierinātas, ka viņu vīri piedalās,
bet viņas nav ielūgtas.
Saprotat? Reiz taču ir jāpieaug.
Tā nedrīkstētu darīt.
Es nemitīgi viņam teicu: nespēju noticēt, ka tu to dari.
Bet viņš saka: "Es nespēju noticēt, ka tu pūt no oda ziloni."
Tā nu mēs atkal briesmīgi sastrīdējāmies.
"Ja tu rīkosi šo balli, visam beigas."
Es paliku pie sava, un viņš arī.
Es savā prātā domāju: tu negribi tajā piedalīties.
Tu negribi to piedzīvot.
Varbūt tā ir zīme.
Viņš nemainīsies.
Viss. Mūsu attiecībām bija beigas.
Es neticēju, ka viņa tiešām aizies.
Ak, cik smagi tas iedzēla.
Kad sezona beidzās, es parasti braucu uz Bahamu salām,
kādu nedēļu gulēju
un ļāvu organismam atlabt un prātam atpūsties.
Kukija bija daudz pārcietusi. Par to nav nekādu šaubu.
Viņa bija pelnījusi daudz labāku izturēšanos.
Viņa nebija pelnījusi, ka es bildinu viņu
un pēc tam atceļu saderināšanos - cik - trīs reizes.
Viņa nebija to pelnījusi. Viņa bija pelnījusi ko labāku.
Kad runā par gara radiniekiem...
Viņa man bija ideālā sieviete.
Tad tēvs man piezvanīja un teica:
"Junior, labāk appreci to meiteni.
Dievs tevi ir svētījis ar šo sievieti.
Tu pieļausi kļūdu. Lielāko kļūdu savā mūžā."
Tad atskanēja zvans.
Viņš teica: "Es domāju, ka to spēju."
Es teicu: labi, tas ir iespējams tikai tad, ja mēs...
Kad tu atgriezīsies, mēs lidosim uz Lasvegasu un apprecēsimies,
lai ir miers.
Teicu, ka man nevajag kāzas.
Tobrīd es jau vairs nezināju, ko iesākt.
Es teicu: izdarīsim to.
Viņa teica: "Es gribu īsu saderināšanos.
Mums tas jāizdara tūliņ, pirms tu esi pārdomājis."
Es teicu: es nepārdomāšu.
LANSINGA, MIČIGANA 1991. GADA 14. SEPTEMBRIS
Atceros, ka domāju: ja nu viņš neierodas?
Es joprojām baidījos, ka viņš to nenovedīs līdz galam,
jo tā bija noticis tik daudz reižu.
Kā filmā Bēgošā līgava. Viņš bija bēgošais līgavainis.
Mana kleita izskatījās gandrīz divus izmērus par lielu,
jo stresa dēļ es biju zaudējusi ļoti daudz svara.
Es ļoti uztraucos, un visas draudzenes mani mierināja.
"Viņš atbrauks, neuztraucies."
Nesmieties, neķiķināt.
Nesaukt "aleluja", kad viņš teiks: "Es pasludinu jūs par vīru un sievu."
Tiklīdz kāds ienāca, es jautāju:
"Viņš ir klāt? Viņš ir klāt?"
Tobrīd mēs visas jau domājām: "Labi.
Kad mēs aizbrauksim, ja kāzas būs, tad būs."
-Pareizi. Pareizi. -Zināt? Un tad...
-Un tad tās notika. -Jā. Tās bija brīnišķīgas.
Viņai ilgi vajadzēja mani gaidīt.
Būt mājās Mičiganā,
kur to redz mūsu radi un draugi, un viss štats,
tam bija jābūt lieliski.
Es stāvēju pie baznīcas durvīm blakus tēvam.
Durvis atvērās,
un es nespēju pakustēties.
Tāpēc, ka es joprojām domāju: "Ja nu?"
Un tētis jautā: "Viss kārtībā? Tu to darīsi?"
Dziļi ievilku elpu un aizgāju pa eju.
Kad es ieraudzīju viņu tik skaistu,
es vienkārši sāku raudāt.
Tas bija skaists brīdis.
-Kukija izskatījās kā princese. -Jā, tiešām.
Viņa bija vienkārši skaista. Un pat Īrvins.
-Varēja gandrīz redzēt... -Jā, izelpu.
Pareizi. Pareizi. Pareizi.
Ziniet: "Esmu viņu dabūjis. Viss ir pareizi. Viss ir labi."
Pasludinu jūs par vīru un sievu.
Jūs drīkstat noskūpstīt jauno sievu.
Apzinoties, ka tagad mēs esam kopā
un kaut ko veidosim kopā,
sajūta bija brīnišķīga.
PARĪZE 1991. GADA 18. OKTOBRIS
NBA PRIEKŠSEZONA
Tā kā mēs ar Lakers braucām uz Parīzi
spēlēt ar franču komandām,
mēs nolēmām, ka tas varētu būt mūsu medusmēnesis.
Pēdējais vakars. Labi, nākamreiz.
Mēs ar Kukiju baudījām medusmēnesi, apskatījām pilsētu.
Vakarā varējām pastaigāties un izbaudīt tuvību.
Mēs atgriezāmies mūsu studiju laikā.
Es jau vairākus mēnešus nelietoju kontracepcijas tabletes,
jo mēs grasījāmies precēties un tā.
Parīzē man šķita, ka manu pazīmes.
Vajadzētu uztaisīt testu.
Bet mēs nepratām izlasīt, jo tests bija franciski.
Ienāca apkopēja iztīrīt istabu,
un es parādīju viņai to kociņu,
un viņa... es tā...
Un viņa iesaucās: "Oui, oui!"
Es biju ļoti laimīgs, jo mēs abi vēlējāmies,
lai mums būtu kopīgs bērns.
Es beidzot esmu apprecējis Kukiju, un nu viņa ir stāvoklī.
Laiks gatavoties sezonai.
Tagad mūsu uzdevums ir sakaut komandu Bulls.
GĒRIJS VITI LAKERS REHABILITĀCIJAS TRENERIS
Mēs domājām: vecīt, tas... Tāda komanda, kā mums ir pašlaik...
Jā, mēs atgriezīsimies finālturnīrā.
Astoņu spēļu priekšsezonā nospēlētas sešas spēles.
SOLTLEIKSITIJA 1991. GADA 26. OKTOBRIS
Mēs aizlidojam uz Soltleiku. Ierodamies viesnīcā.
Priekšā ir ziņas, ka jāpiezvana uz biroju.
Sazvanu Džeriju, viņš saka: "Sūti Maģisko mājās."
Kāpēc?
"Nevaru teikt, bet viņam jāatgriežas mājās."
"Nekavējoties."
Džerijs nekad nebija ar mani tā runājis.
Sak, "es zinu kaut ko, kas tev arī būtu jāzina".
Es teicu: labi. Zvanu Maģiskajam.
Teicu: "Paklau, tev jābrauc mājās."
Es atbildēju: "Nu ko, labi. Kāpēc?"
Viņš teica: "Es nezinu. Viņš lika sūtīt tevi mājās."
Es teicu, ka mēs brauksim mājās uzreiz pēc spēles.
Kāpēc nevaru viņu satikt nākamajā dienā?
Viņš: "Nē, tev tūliņ jābrauc mājās."
Man piezvanīja dr. Melmens.
LONS ROZENS MAĢISKĀ AĢENTS
"Viņam jābrauc mājās no Jūtas." Jautāju, kāpēc. Viņš: "Nedrīkstu teikt."
"Īrvinam jābrauc mājās." "Viņš drīkst spēlēt?" "Nē, nedrīkst."
DR. MAIKLS MELMENS LAKERS KOMANDAS ĀRSTS
"Viņam jābrauc mājās. Nedrīkst piedalīties spēlē.
Lai viņš uzreiz brauc pie manis."
Mēs esam Jūtā, un Maģiskajam ir jāspēlē.
Aizbraucam uz arēnu, bet Maģiskā tur nav.
Esot atgriezies Losandželosā.
Gripa, saaukstēšanās. Kaut kas tamlīdzīgs.
Pirms sezonas viņa veselību jau bijām pārbaudījuši.
Ja kaut kas būtu bijis,
tas būtu atklājies pirmssezonas veselības pārbaudē.
Audzējs? Kas viņam ir?
LOSANDŽELOSA
Es uzreiz braucu pie dr. Melmena.
Man šķiet, viņa kabinets bija trešajā stāvā.
Šķiet, tobrīd jau bija 17.30.
Uzgaidāmajā telpā neviena nav.
Dr. Melmens atver durvis
un saka: "Īrvin, ienāc, lūdzu."
Es aizveru acis un uzreiz atceros, kā izskatījās mans kabinets
un kur viņi ar Lonu sēdēja.
Apsēdos un, ziniet,
jutu: kaut kas nav kārtībā, jo viņam bija tāda sejas izteiksme.
Viņš tā atver sava rakstāmgalda atvilktni
un izvelk FedEx aploksni, un izņem dokumentu.
Un viņš...
Viņš teica: "Man ir nepatīkami jaunumi - tev ir HIV."
KONSTATĒTS HIV-1 ANTIGĒNS UN HIV-1/HIV-2 ANTIVIELAS.
LABORATORISKI APSTIPRINĀTA HIV INFEKCIJA.
Es tur sēdēju un klusēju.
Es nespēju noticēt...
Biju satriekts.
Es jautāju: "Tu droši zini?"
Kad biju saņēmies, es teicu:
"Labi, nu... Ko tas nozīmē?
Vai es miršu?"
Viņš atbildēja: "Mēs vēl īsti nezinām."
"Ziniet, es uztraucos.
Man ir sieva. Viņa ir stāvoklī.
Ko lai es saku viņai?"
Mēs grasījāmies dzīvot kā pasakā,
bet, es tagad saņemu šo iznīcinošo ziņu.
Es tur sēžu un domāju: žēlīgā debess!
Kā lai es aizbraucu mājās un viņai to izstāstu?
Es sapratu, ka tas viņu satrieks, ļoti sāpinās.
Es mājās gatavojos skatīties spēli,
kad iezvanījās telefons.
Īrvins.
Viņš teica: "Es braucu mājās. Pateikšu, kāpēc, kad aizbraukšu."
Sapratu, ka noticis kas nopietns, ja reiz viņš nepiedalās spēlē.
Gaidīšana bija mokoša.
Iespējams, grūtākais, ko savā mūžā esmu darījis.
Pateikt cilvēkam, kuru es mīlu
un kurš mīl mani...
Viņš ienāca pa durvīm, paskatījās uz mani
un teica: "Mums jāaprunājas."
Viņš teica: "Nezinu, kā citādi lai to pasaku, tāpēc teikšu, kā ir.
Es saņēmu pozitīvu HIV vīrusa analīzi. Šis vīruss izraisa AIDS."
Viņa sāka raudāt, un...
tas salauza manu sirdi.
Vienkārši salauza manu sirdi.
"Ak dievs. Vai tu mirsi?"
Visi, par kuriem mēs zinājām, bija nomiruši.
Tad viņa saka: "Un ko tas nozīmē man?
Ko tas nozīmē bērnam?" Es nevarēju atbildēt.
Ak dievs. Mans mazulītis.
Kas būs ar manu mazulīti?
Kas notiks ar manu mazulīti?
Es teicu: "Ak nē. Nē."
KRISTĪNE DŽONSONE MĀTE
Es teicu: "Tu taču joko."
Tolaik neviens nezināja.
LERIJS DŽONSONS BRĀLIS
Zināja vienīgi, ka tā ir nāve.
Mēs grasījāmies vakariņot,
bet es paņēmu somiņu un iesēdos savā mašīnā.
Un es vienkārši raudāju.
Es lūdzos un raudāju, un lūdzos.
It kā man kāds būtu iesitis pa vēderu ar stieni.
Mēs visi bijām satriekti, bet redzēt mammas un tēta bēdas
bija neizturami.
KIMBERLIJA DŽONSONE REJA MĀSA
Es teicu: Kungs, neatņem man bērnu.
Neatņem man bērnu, Kungs. Lūdzu, neatņem viņu.
Es raudāju. Man vajadzēja brīdi palikt vienai.
PĒRLA DŽONSONE MĀSA
Un...
Iezvanījās telefons. Mamma brīdi runāja.
ANDRĒ DŽONSONS DĒLS
Tad viņa teica: "Tētis grib runāt ar tevi."
Atceros, ka viņš centās to paskaidrot:
"Zin, es esmu saķēris tādu HIV.
Ārsti par to neko daudz nezina.
Es izķepurošos."
Es runāju ar mammu. Centos saprast, kas tas ir.
Runāju ar ārstiem. Viņi teica: "Pavadiet kopā pēc iespējas vairāk laika,
jo, iespējams, viņš nenodzīvos vairāk par dažiem gadiem."
1991. GADA 27. OKTOBRIS
No rīta mēs piecēlāmies un braucām pie ārsta.
Viņš paņēma man analīzes.
Rezultāti bija jāgaida vairākas dienas.
Neziņa bija mokoša.
Briesmīgākais laiks manā mūžā -
es gaidīju un gaidīju, un domāju...
par saviem vecākiem, brāļiem un māsām un savu dēlu Andrē.
Vai man jānokārto visas darīšanas?
Es domāju, ka mani gaida drīza nāve.
Es negulēju. Es domāju vienīgi par...
"Vai šī ir pēdējā reize, kad varu viņu apskaut?"
Viņi ar Kukiju atbrauca pie manis.
Piebrauc, un durvis atveras.
Vienas vienīgas asaras.
Ko lai saka? Ko lai dara?
Īrvins saka: "Labi, paiesimies abi.
Iziesim pastaigāties gar jūru."
Mēs sākām iet, un viņš sāka runāt.
Es viņam teicu: ja kaut kas notiks,
parūpējies par manu ģimeni.
"Man laikam basketbols būs jāpamet."
Vienubrīd viņš teica: "Es nezinu, vai gribu dzīvot.
Iespējams, es to izbeigšu. Iespējams, es..."
1991. GADA 30. OKTOBRIS
Viņa asinis nosūtīja dakterim Deividam Ho
Ārona Daimonda AIDS institūtā.
TIME GADA CILVĒKS DR. DEIVIDS HO
Es sāku strādāt ar HIV/AIDS jau 1980. gadā.
Esmu uzaudzis Losandželosā
un jau no pusaudža gadiem esmu Losandželosas Laker līdzjutējs.
DR. DEIVIDS HO AIDS PĒTNIEKS
Tāpēc kurš gan nezināja, kas ir Maģiskais?
Viņš piezvanīja un teica: "Īrvins ir ļoti slims.
Viņa T limfocītu skaits ir 203."
Ar tādu rādītāju cilvēks ir uz robežas.
Pie 200 jau ir AIDS.
Tas radīja lielas bažas.
Skaidrs, ka tas ir ļoti tuvu robežai,
aiz kuras dažādu infekciju risks būtu lielāks.
Mēs runājām par dzīves ilgumu.
Divi, augstākais trīs gadi.
Es neticēju,
ka ar T limfocītu skaitu ap 200 viņš nodzīvos vēl piecus gadus.
T limfocīti palīdz imūnsistēmai pretoties noteiktām infekcijām,
veidot antivielas, veidot T limfocītu atbildes reakcijas.
Samazinot šo šūnu daudzumu,
HIV it kā cīnās ar galveno imūnreakcijas vadītāju.
Tāpēc cilvēks vairs nespēj pretoties
dažādu mūsu vidē esošu patogēnu uzbrukumiem.
DR. ENTONIJS FAUČI NAISI DIREKTORS
Es piedalos šīs pandēmijas likvidēšanā
burtiski no pirmajām nedēļām, kad uzzinājām, ka šī ir jauna slimība.
Pēdējo desmit gadu sasniegumi molekulārajā bioloģijā
ļāvuši Nacionālā veselības institūta zinātniekiem
un visas valsts universitātēm, ko atbalsta NVI,
izveidot, kā mēs to saucam, AIDS vīrusa genoma karti.
HIV GENOMA KARTE
1991. gads bija smags laiks,
jo tolaik mums nebija optimālu medikamentu.
Ja slimību atklāja agrīnā stadijā, cilvēkam varēja paveikties.
Es ieteicu izmantot esošos medikamentus, lai palēninātu procesu,
un, cik vien iespējams, saglabātu imūnsistēmu.
Un gan jau mazliet vēlāk būs pieejami labāki medikamenti.
Tolaik bija tikai viens medikaments -AZT.
Tas bija jādzer piecas, trīs reizes dienā.
Tam bija smagas sekas.
AZT izraisīja sliktu dūšu, vemšanu, anēmiju.
Mēs nezinājām, vai liela fiziskā piepūle,
kas jāiztur profesionālam sportistam,
kaitēs viņa veselībai.
Dr. Ho teica: "Viņš vairs nedrīkst spēlēt basketbolu.
Tev jāliek punkts basketbolam."
Viņš pat nepateica komandas biedriem.
Tātad runājām Īrvins, Kukija un es.
Sākumā Kukija teica:
"Mēs nepaziņosim to publiski.
Teiksim tikai, ka viņš no basketbola aiziet."
Es izturēšu pakāpenisku cīņu ar šo slimību
kopā ar tevi privāti,
bet es nebiju ar mieru stāstīt to visai pasaulei.
Ja mēs to izstāstīsim, pret mums sāks izturēties citādi.
Viņi negribēs mums tuvoties.
Baidīsies mums pieskarties. Ziniet, tādā garā.
Mums jābūt pretimnākošiem pret presi...
DŽERIJS VESTS LAKERS ĢENERĀLMENEDŽERIS
...un par notiekošo jāinformē.
Nav jāstāsta viņiem viss, kas notiek,
bet šī būtu valsts mēroga ziņa, pasaules mēroga ziņa.
"Ko mēs teiksim?"
Tāpēc, ka visi man jautā.
"Teiksim, ka mums ir gripa."
Sportā sākas NBA sezona.
Parastā sezona sākas ar 12 spēlēm.
1991. GADA 1. NOVEMBRIS
Lielais jautājums: vai Džordans nodrošinās Čikāgai uzvaras?
Džonsons pirms divām dienām piedalījās treniņā
pēc gripas dēļ izlaistām trim pirmajām Lakers spēlēm.
Runājot ar presi, viņš teica, ka cer drīz atgriezties laukumā.
Negribas kaut ko sastiept vai savainoties,
jo izlaisti treniņi.
Tā kā es nebiju trenējies, man vajadzēja atrast laiku treniņiem.
Sekot, lai es esmu formā.
Skatoties apkārt, es jau...
-Jūties labāk, vecīt? -Jūtos labāk. Labāk.
-Šovakar spēlēsi? -Šovakar man tevis trūks.
-Ilgosies pēc manis? -Ilgošos.
-Tiksimies Ziemassvētkos. -...šovakar, vecīt.
Protams. Vecīt, kā iet, mazais?
Jautājumus uzdeva katru dienu.
Un ar katru dienu
versija par gripu arvien vairāk tika apšaubīta.
Prese pauda izbrīnu.
MAĢISKAIS DROŠI VIEN IZLAIDĪS SEZONAS SĀKUMU
Gribējām izturēties ar cieņu
un ticēt visam, ko mums stāsta,
bet arī sākām šaubīties.
RENDIJS KERDŪNS LOSANDŽELOSAS RADIO ŽURNĀLISTS
Mēs nesekojam līdzi katram sīkumam.
Ja kāds sasit nagu vai notiek kas tamlīdzīgs,
vai ja stipri sāp vēders, mēs nedomājam, ka tas varētu būt kas cits.
Bet te bija kas vairāk, nekā pirmajā brīdī šķita.
Cilvēki, ziniet...
Sačukstējās, teica: "Nē, nē. Gan jau tas nekas nav."
Man jāmelo savai ģimenei.
Man jāmelo savai komandai, savam galvenajam trenerim.
Man bija jāmelo visai pasaulei. Skaidrs?
Mēs melojām visai pasaulei.
Es katru dienu modos ar bailēm:
ak dievs, šodien tas joprojām turpinās.
Es katru dienu domāju: labi, mēs pārcietīsim šo dienu.
Ar dievpalīgu mēs pārcietīsim šo dienu.
Jāsaglabā ticība, un mums izdosies.
1991. GADA 3. NOVEMBRIS
Mēs braucām uzzināt rezultātus.
Es domāju, ka noģībšu.
Viņi teica: "Labā ziņa - jums tā nav.
Ja tā nav jums, tad nebūs arī bērnam."
Ak kungs, es saņēmu rezultātus.
Mēs abi apskāvāmies.
Es iegāju dziļāk...
un raudāju kā bērns.
Es jutu, ka man ir kaut kas, kā dēļ dzīvot.
Pēc tam vajadzēja atrast kādu, kurš dzīvo ar šo slimību,
kurš palīdzētu man saprast, kas man tagad būs jāpiedzīvo.
Kāda būs mana ikdienas dzīve?
Man ir tas gods pieteikt
sievieti, kas iedvesmojusi miljonus...
KĀ IR AR AIDS
...kas sadzīvo ar HIV 11 gadus, -
Pediatriskā AIDS fonda līdzdibinātāju Elizabeti Gleizeri. Pateicos.
Es sazinājos ar Elizabeti Gleizeri. Biju lasījis rakstu par viņu.
Es gribēju, lai Īrvins ar viņu iepazīstas.
Pirms 11 gadiem,
kad dzemdēju pirmo bērnu,
sākās asiņošana, un man pārlēja apmēram trīs litrus asiņu.
Pēc četriem gadiem es uzzināju, ka esmu inficējusies ar AIDS vīrusu
un nezinot esmu to nodevusi savai meitai Arielai
ar krūts pienu
un savam dēlam Džeikam dzemdē.
Es runāju ar Lonu,
mēģināju izlemt, ko lai daru tālāk,
apspriedu plusus un mīnusus, kas būs, ja atzīšos vai neatzīšos...
ja izstāstīšu pasaulei.
Es viņai jautāju, ko lai es daru.
Viņa pat nevilcinājās. "Tev tas jāpaziņo atklātībai."
"Es gribu, lai tu kļūsti par šīs slimības seju.
Es gribu, lai tu kļūsti par AIDS seju. Mums vajag seju."
Kad mums atklāja diagnozi...
trim mūsu ģimenes locekļiem bija AIDS vai viņi bija inficējušies ar HIV,
mūsu ārsts teica: "Nestāstiet nevienam. Pasaule nav gatava tādai ģimenei kā jūs."
Viņa teica: "Maģiskais Džonsons izglābs mana dēla dzīvību.
Es nedzīvošu. Mana meita ir mirusi.
Viņš izglābs Džeika dzīvību.
Viņš tam dos vārdu un seju."
Mēs satikāmies, un viņa deva mums milzīgu cerību
ar savu klātbūtni vien.
Viņa bija noskaitusies, viņa teica:
"Iesaisties, cik vien spēj.
Iesaisties medikamentu izstrādē.
Iesaisties atbalsta sniegšanā tiem, kam ir šī slimība.
Vienkārši iesaisties. Rūpējies."
Es sapratu, ka Dievs ar nolūku noliek cilvēkus kādā vietā.
Es domāju, ka viņam bija jākļūst
par šīs slimības seju, jāiet sabiedrībā
un jācenšas atbalstīt, un jācenšas glābt iespējami daudz cilvēku.
Tajā 6. novembra vakarā manā mājā mēs nolēmām:
sasauksim preses konferenci piektdien, 8. novembrī.
Vajag dienu, lai visu noorganizētu.
Lieliski. Sarunāts.
Īrvinam būs laiks, mums visiem būs laiks to kārtīgi izplānot.
1991. GADA 7. NOVEMBRIS
Parasta diena, vai ne?
Jāgatavojas rītdienas preses konferencei. Es agri biju savā birojā.
Ap deviņiem no rīta man piezvana vietējā radio reportieris.
Viņš saka: "Lon, man ir ziņas, ka Īrvinam ir AIDS."
Mani iesauca ziņu dienesta vadītāja kabinetā.
Ziņu dienesta vadītājs saka: "Tā, mēs esam saņēmuši norādi.
Maģiskajam ir HIV, un viņš aiziet no sporta."
Es nekavējoties metos pie telefona.
Es teicu: "Rendij, lūdzu, neizpaud šīs ziņas.
Es tev atzvanīšu,
tikai, lūdzu, neizpaud šīs ziņas."
"Pasaki, vai tajā ir kāda patiesība."
Viņš neteica nē.
Kad mēs saņēmām šo norādi, un tā šķita pārliecinoša,
viss kļuva daudz skaidrāks.
Kļuva skaidrāks, kāpēc mēs neko par to nezinājām.
Kāpēc viss ir tīts tādā noslēpumā.
Es braucu mašīnā, kad mēs pārraidījām šo ziņu.
Man šķita, ka mana pasaule sagrūst.
Mans draugs būs izgaismots.
Mēs bijām treniņā Lojolā,
un man piezvanīja Džerijs Vests.
Džerijs saka: "Notikusi noplūde.
Kāds radio žurnālists ziņo, ka Maģiskais ir HIV pozitīvs.
Ved visus prom no sporta zāles."
Treniņa vidū ienāk Gērijs Viti un saka: "Klausieties...
Puiši, sēdieties mašīnā un brauciet taisnā ceļā uz Forum arēnu.
Neapstājieties. Nerunājiet ne ar vienu."
Es teicu: klausieties, atceliet visu.
Satiekamies Forum arēnā.
Tas, ko jūs šodien dzirdēsiet, mainīs jūsu dzīvi.
Es braucu taisnā ceļā uz Forum.
Teica: "Īrvins rīko preses konferenci un gribētu, lai tu esi klāt."
KARĪMS ABDULDŽABĀRS LAKERS CENTRS
"Tu varēsi? Tas ir ļoti svarīgi."
Man neko neteica.
Beigu beigās visi ieradās,
mēs iegājām ģērbtuvē.
LAKERS ĢĒRBTUVE IEEJA TIKAI SPĒLĒTĀJIEM
Es nebiju gatavs pamest sportu.
Es nebiju gatavs atvadīties no viņiem.
DŽONSONS
Iespējams, vissmagākā bija apziņa,
ka es vairs nevarēšu doties cīņā kopā ar viņiem.
Viņš apstaigāja telpu,
visus citu pēc cita apskāva un iečukstēja kaut ko ausī.
No viņa mutes mūsu ausī. Viņš izstāstīja mums visu, kas notiek.
Nevienam acis nepalika sausas.
Tas bija apstulbinoši.
Bet es gribēju viņu atbalstīt.
Viņš vienmēr atbalstīja mani.
Mēs neticējām savām ausīm.
Mēs tur vienkārši sēdējām. Sastinguši.
Šis ir tavs brālis.
Tu daudzus gadus esi pavadījis kopā ar šo cilvēku.
Un tad tu dzirdi šos vārdus no sava tuvinieka mutes.
Tas ir iznīcinoši.
Es sāku raudāt. Es jautāju: kā tas gadījās?
Mēs, lielākā daļa, domājām: "Tuvojas nāve."
Iestājās sastingums.
Par to dzird ziņās,
bet neviens negaida, ka tas notiks ar kādu,
ar ko esi kopā lielāko daļu laika, kurš ir tavs tuvinieks.
Un...
tad viņš uzkāpa augšā un izstāstīja visai pasaulei.
Tā, viņš ienāks šeit.
Mēs joprojām gaidām.
Un acīm redzams, ka gaidas kļūst arvien saspringtākas.
Gribētos beidzot saņemt atbildi.
Sakiet ātri, kas šeit notiek.
Šeit valda liela spriedze.
Laker administrācijas telpas. Džerijs Bass, komandas Lakers īpašnieks.
Paaugstinājumam tuvojas Maģiskais Džonsons.
Pievērsīsimies Maģiskajam.
Vispirms vēlos teikt labd... labpēcpusdien.
Tāpēc, ka...
es esmu ieguvis HIV vīrusu,
esmu spiests aiziet no komandas Lakers šodien.
Vispirms vēlos uzsvērt,
ka man nav AIDS slimība.
Es zinu, ka daudzi grib to zināt.
Bet man ir HIV vīruss...
Vēlos pateikt, ka man trūks spēlēšanas.
Un es tagad kļūšu par runasvīru cīņai pret HIV vīrusu.
Vēl viens izaicinājums, vēl viena manas dzīves lappuse, kas...
Es jūtos kā piespiests pie sienas.
Un es domāju, ka ir jāatvēzējas un jācīnās,
un es atvēzējos.
Šovakar sākam ziņas ar viena cilvēka likteni.
Basketbola zvaigzne Maģiskais Džonsons pirms mirkļa apstiprināja...
Tik negaidīti un šokējoši jaunumi,
ka tos ir grūti aptvert pat šajā brīdī, kad par to ziņojam.
Oficiālais paziņojums izskanēja pirms brīža.
Vienam no slavenākajiem sportistiem žilbinošā karjera ir beigusies.
Viņam ir tikai 32 gadi.
Nekur nerunā gandrīz ne par ko citu,
kā vien par basketbola superzvaigzni Maģisko Džonsonu.
Maģiskais man piezvanīja un izstāstīja jaunumus.
Es jutu to pašu, ko gandrīz visi Amerikā.
Es biju šokēts, satriekts.
Ne no šā, ne no tā notiek kaut kas tāds. Tas vienkārši...
Vakar bija ļoti skumja diena.
ČĀRLZS BĀRKLIJS FILADELFIJAS 76ERS
Zinu, ka viņš nav miris, bet tā šķiet kā brāļa nāve,
kā tuvinieka nāve.
Atceros, ka sēdēju savā kabinetā un raudāju.
Apmulsis. Es atceros, ka izplūdu asarās.
Mēs visi domājām, ka tas ir nāves spriedums.
Viņš ir dzīvs, bet pašlaik nejūtas labi.
Un, ziniet, mēs negribam dziedāt viņam slavas dziesmas.
Tas bija sirdi plosoši.
Ne tikai...
PREZIDENTS BARAKS OBAMA
...izcilās basketbola karjeras dēļ,
bet arī sava prieka un apburošā smaida dēļ
viņš bija kļuvis par mūsu kultūras sastāvdaļu.
Daudzi grib ar tevi draudzēties,
kad zem basketbola groza uzķer bumbas un skaisti piespēlē.
Bet šādos brīžos atklājas, kas ir patiesie draugi.
Ja viņš tiešām vēlas izglītot sabiedrību, viņam vajadzētu -
ne dzeltenās preses stilā, ne nepiedienīgi okšķerējot,
bet pieklājīgā veidā - apspriest savu dzimumattiecību vēsturi
un paskaidrot, kā viņš varējis inficēties ar AIDS.
Kā viņš inficējās?
Kāpēc tas ir tik svarīgi? Kāpēc ir svarīgi, kā kāds ir inficējies?
"GEJU SLIMĪBAS" MULSINOŠĀ IZPLATĪBA
Mēs vērtējam cilvēkus ar HIV pēc tā, kā viņi to ieguvuši.
Līdz šim šajā valstī tika uzskatīts,
ka tā ir geju vai narkomānu slimība.
MAĢISKAIS HAVAJU SALĀS GLĀBJAS NO GEJU FURORA
Ziņkāre par cilvēkiem ar AIDS...
KĀ VIŅŠ IEGUVIS AIDS VĪRUSU VĒTRAINĀ DZIMUMDZĪVE
...bieži aprobežojas ar naidīgu jautājumu:
kā viņi to ieguvuši?
Džonsons runā par savu dzīvesveidu un saka:
"Centos apmierināt pēc iespējas vairāk sieviešu"...
KĀRDINĀJUMU PILNĀ DZĪVE BIJUŠAIS BASKETBOLISTS SEVI NETAUPĪJA
..."parasti - neizsargājoties."
PIEDODIET, BET MAĢISKAIS NAV VARONIS
Vai viņam nevajadzētu
mudināt ievērot morāles principus un izsargāties?
Uzzinājis, ka viņam ir AIDS,
es laikam vairs nevalkāšu to kreklu.
MAĢISKĀ "VECPUIŠA DZĪVE" NOVEDUSI PIE AIDS VĪRUSA
NOLIEDZ HOMOSEKSUĀLAS DARBĪBAS
Man vajadzēja samierināties, ka tas ir neizbēgami.
CITI UPURI: MAĢISKĀ SIEVIETES
Es nedrīkstu... dusmoties,
lai gan es dusmojos.
Es domāju: ko lai es daru, sēžot uz šī dīvāna?
Atceros, ka domāju: tu neesi tāda.
Lerijs realizējis trīs no astoņiem metieniem. Trīs...
Šī vairs nav tā pati komanda, kad Maģiskais nediriģē parādi.
Par to nav nekādu šaubu.
Es te sēžu un žēloju sevi.
Man vajadzēja sajust arī mīlestību.
Ziniet, vajag kaut ko, lai justos labāk
saistībā ar jauno stāvokli - dzīvi ar HIV.
Neviens precīzi neatbild, kā Maģiskais inficējies ar vīrusu,
bet pašlaik svarīgi, ka viņš gatavojas rīkoties
un kļūs par AIDS pētījumu un kustības "Par drošu seksu" runasvīru.
Tas notiks jau šovakar,
kad viņš piedalīsies Arsenio Hola šovā.
Zvana telefons, es atbildu, un tas ir Maģiskais.
Viņš teica: "Es gribu piedalīties šovā un uzrunāt amerikāņus."
Es jautāju: "Jou, vai tas nebūtu jādara pie Lerija Kinga?"
Viņš atbildēja: "Nē. Tas jādara tev.
Tas jādara mums."
ARSENIO HOLS DRAUGS UN KOMIĶIS
"Tev jāpalīdz man dzīvot mūžīgi." Nekad to neaizmirsīšu.
"Tev jāpalīdz man dzīvot mūžīgi."
Un viņš iznāca.
Es atceros, cik ilgas bija ovācijas.
Ak kungs.
Man vēlreiz bija jādzird publikas aurošana.
Un es to dzirdēju.
Man vajadzēja kaut ko, kas ļautu justies labāk jaunajā statusā -
dzīvē ar HIV.
Un Arsenio man to sniedza.
Vecīt, tas ļāva justies daudz labāk.
Jutu, ka man viss būs labi.
Es negribēju to darīt,
jo apzinājos, ka ir jautājumi, kas man Īrvinam jāuzdod.
Bet es kā draugs negribēju tos uzdot.
Bet viņš man teica:
"Nebremzē sevi.
Jautā visu, ko tu jautātu, ja manā vietā būtu kāds cits."
Skaidrs, ka ir cilvēki, kas neapzināti domā,
ka šo slimību izraisa homoseksuālas attiecības.
Viņš paskatījās man acīs un teica:
"Man tas jāizstāsta pēc iespējas vairāk cilvēkiem,
jo daudzi domā, ka šī ir tikai geju slimība.
Viņi nedomā, ka arī citi var saslimt ar šo slimību."
Prezidents Bušs uzaicinājis Maģisko piedalīties Nacionālajā AIDS komisijā.
Džonsons vēl apsver piedāvājumu un nav izlēmis.
Es aizrakstīju viņam vēstuli, personisku vēstuli, pirms kāda laika.
Es rakstīju, ka apzinos,
ka viņam ir dažādas iespējas kalpot cilvēcei,
un es gribētu, lai viņš piedalās šajā komisijā.
Es aizlidoju uz Vašingtonu, satikos ar prezidentu Bušu
un nolēmu piedalīties.
Šeit ir nauda, finansējums, profilakse, pētījumi, aprūpe.
Es iepazīstināšu viņu ar cipariem un skaitļiem,
kas, iespējams, viņu šokēs.
MAĢISKĀ DŽONSONA AIDS DARBA GRUPA
Vispirms es pats gribēju vairāk uzzināt
ne tikai par šo slimību,
bet arī, kā tā ietekmē melno kopienu.
Īrvins Maģiskais Džonsons ienāk šajā zālē citā ampluā.
Ne kā bijusī Losandželosas Laker megazvaigzne,
bet kā tagadējais nacionālais AIDS komisārs.
Mums nav balss, Maģiskais.
Mums nav neviena, kas mūs aizstāvētu un runātu par to, kas notiek mūsu dzīvē.
Mums tevi vajag.
1991. gads bija cits laiks.
Bija cilvēki, kas nespieda Īrvinam roku, neapskāva viņu.
Esmu dzirdējis, ka ar to var aplipt no tualetes poda malas.
-Tu par to uztraucies? -Es domāju, ka mani tas neskars.
Mums jāpārvar aizspriedumi pret inficētajiem.
Mums jāuztver šī slimība reāli.
HOMOSEKSUĀĻU SLIMĪBAS APDRAUD AMERIKĀŅU ĢIMENES
Mēs esam pilnīgi pārliecināti par to,
kā šo infekciju var pārnest,
un esam pilnīgi pārliecināti par to, kā to nevar pārnest.
Mums tas jāatkārto un jāatkārto visiem valsts iedzīvotājiem.
Es kļuvu gudrāks.
Es kļuvu labāks.
Es jutu, ka man jāiet sabiedrībā.
Cilvēki grib palīdzēt.
Viņi teica: "Mēs savāksim daudz naudas.
Mēs gribam, lai tu palīdzi izglītot sabiedrību par HIV un AIDS
un paaugstini sabiedrības izpratnes līmeni."
Es tāpat vienmēr esmu bijis sabiedrisks cilvēks,
tāpēc es neļaušu, lai HIV mani attur no iziešanas sabiedrībā.
DŽONSONA AICINĀJUMS
Viņš vienmēr ir zinājis, kas ir Īrvins un kas ir Maģiskais.
VAI MAĢISKAIS SPĒJ GĀZT KALNUS?
AIDS AKTĪVISTI PAĻAUJAS UZ VIŅA AICINĀJUMU
Viņš allaž ir apzinājies, ka šī ir unikāla iespēja
izmantot savu stāvokli
un uzņemties noteiktus pienākumus
kā Maģiskajam Džonsonam, nevis tikai Īrvinam.
Bija cilvēki, kas gribēja vairāk,
kas gribēja stāstu.
MAĢISKĀ DŽONSONA PASAULE: KĀRDINĀJUMU PILNA DZĪVE
Viņš neslēpa savu dzīvesveidu.
Sievietēm ir dažādas fantāzijas. Dažas grib divas trīs uzreiz.
Reiz man bija sešas uzreiz. Tas ir...
-Sešas sievietes? -Sešas sievietes.
Ja jautāsiet, vai man bija jautri, jā, man bija jautri.
Bet... par to ir jāmaksā.
Tu zināji par šīm citām sievietēm?
Ne gluži. Tā bija viena no tām lietām, kad...
Mums bija attiecības no attāluma.
-Ļoti ilgi. -Tāpēc, ka tu biji...
Tāpēc tā bija viena no tām lietām - es nevarēju cerēt...
-Ka viņš... -Jā.
Ņemot vērā, ka viņš ir Losandželosā un ir tas, kas viņš ir.
Es nekad tā īsti nedusmojos.
Droši vien tāpēc, ka no bailēm nomirt es pārslēdzos
uz: "Labi, mēs varam mazliet uzelpot."
Mēs mēģinājām tikt ar to galā dienu no dienas.
Mums izstāstīja, kā jārūpējas par Īrvina veselību,
ka tas ir ļoti saistīts ar imūnsistēmu.
Tāpēc viņš ievēroja savu treniņu režīmu.
No rīta es skrienu un cilāju svarus.
Es atrodu sporta zāles, ko var īrēt,
universitātē, Sports Club/LA brīvdienās, vēlu vakaros.
Tāpēc es...
Es spēlēju gandrīz septiņas dienas nedēļā.
Pagaidi...
Un tomēr es gribēju darīt visu, lai izglītotu sabiedrību.
Lielākā daļa baidās nopietni runāt par AIDS.
Tāpēc nezināšana ir tik dzīvotspējīga.
Maģiskais Džonsons, es domāju, izdarīja vairāk nekā jebkurš cits...
PREZIDENTS BILS KLINTONS
...lai beidzot noņemtu stigmu.
Tāpēc, ka valsts mīlēja un cienīja viņu.
Un tāpēc, ka bija redzams, ka viņš joprojām cīnās.
Ar ko Īrvins Maģiskais Džonsons spējis apburt
Amerikas basketbola skatītājus?
Padomājiet paši.
7. novembrī viņš pameta sportu, kad atklājās, ka viņam ir HIV vīruss.
Un tomēr līdzjutēju balsojumā par Visu zvaigžņu spēles sastāvu
viņš ieņem otro vietu starp Rietumu konferences aizsargiem.
Tuvojās Visu zvaigžņu spēle.
Īrvins balsojumā bija vadībā...
BALSO PAR SAVĀM NBA ZVAIGZNĒM
...bet nezināja, vai NBA ļaus viņam spēlēt.
Daži spēlētāji negribēja...
RODS TORNS NBA FUNKCIONĀRS
...spēlēt pret viņu,
jo baidījās no iespējamām brūcēm,
ka viņi varētu inficēties.
Bailes, bažas un jautājumi no visām pusēm,
arī no profesionāliem sportistiem.
Sākās viļņošanās par iespējamiem boikotiem,
ĀDAMS SILVERS NBA KOMISĀRS, PREZIDENTS
tiesu darbiem un tamlīdzīgi.
Domāju, ka likmes bija augstākas, nekā es tolaik apzinājos.
Basketbola spēles ir ļoti asas. Saskriešanās, kontakti, triec...
Visur šķīst asinis.
Es negribētu spēlēt pret HIV pozitīvu sportistu.
Paskatieties uz spēlētāju rokām.
KEVINS MAKHEILS UZBRUCĒJS
Uz tām ir daudz skrambu, rētu un brūču no nagiem
un visām tām reizēm, kad gadījies ietriekt kādam mutē elkoni.
Tu pats asiņo, viņš asiņo.
Viss kas var notikt, pat ja varbūtība ir maza.
Daudzi spēlētāji bažījās.
Bet viņš bija mans draugs, un es gribēju spēlēt pret viņu.
Ziniet, es vienmēr esmu gaidījis
iespēju spēlēt pret Maģisko Džonsonu.
Viņš piedalījās Nickelodeon raidījumā ar bērniem.
Atceros, ka tas sākās
un tur bija vairāki bērni ar AIDS.
Es gribu pateikt, ka tā var notikt jebkuram.
Un es tam esmu spilgts piemērs.
Tas notika tāpēc, ka es mīlējoties neizsargājos.
Tu gribēji kaut ko teikt?
Es gribu, lai visi zina, ka mēs esam parasti cilvēki.
Nevajag raudāt.
Mēs esam parasti cilvēki. Mēs esam.
Un tu gribi, lai pret tevi tā izturas, vai ne?
Tu gribi, lai draugi spēlējas ar tevi,
piezvana un atnāk ciemos,
paliek pa nakti un tādā garā.
Pareizi? Jā.
Tu drīksti raudāt. Tu drīksti raudāt.
Es nezināju, ka viņam ir tikpat traki kā visiem citiem.
Bija tādi, kas negribēja ar viņu draudzēties...
HAIDEJA BRODBENTA HIV/AIDS AKTĪVISTE
...un negribēja viņam tuvoties. Bet es domāju:
tas taču ir Maģiskais Džonsons.
STRĪDI PAR MAĢISKĀ DŽONSONA DALĪBU
Kā var izturēties tik ļauni?
Kad Maģiskajam atklāja HIV,
šķiet, Deivids to uztvēra kā savu misiju.
Viņš ir ļoti drosmīgs, varonīgs cilvēks, un šī ir varonība.
Mēs visi solījām viņam savu atbalstu.
Viņš ne tikai gribēja atbalstīt Maģisko,
bet arī saskatīja tajā lielāku sabiedrisko nozīmi
saistībā ar tolaik izplatītajiem milzīgajiem aizspriedumiem.
Runa ir par mūsu spēli.
DEIVIDS STĒRNS NBA KOMISĀRS
Bet arī par mūsu cilvēcību un mūsu Maģisko.
Tāpēc, nelūdzot pārāk daudz viedokļu,
jo baidījos, ka saņemšu pārāk daudz,
pateicu: "Viss. Viņš piedalās."
Maģiskais Džonsons pameta Lakers tāpēc, ka viņam bija AIDS vīruss,
bet nu viņš apgalvo, ka nākammēnes spēlēs Visu zvaigžņu spēlē.
Skaidrs, ka šī spēle ir svarīga jebkuram spēlētājam,
jo īpaši debitantiem un pirmgadniekiem.
Bet maģisks šis brīdis ir Īrvinam,
spēles leģendai,
kuram fani vēlas pieskarties.
32. spēlētājs nevar vien sagaidīt svētdienu.
Kad tur būšu,
viss notiks pats no sevis, tiklīdz iziešu laukumā.
Basketbols mani nekad nepametīs.
Es piezvanīju komisāram un teicu: "Komisār Stērn,"
es teicu, "klausieties, jums ir dažādas aktivitātes
Orlando arēnā,
bet man tur jāiet un jāpamētā bumba."
Viņš teica: "Īrvin, arēna būs brīva
tikai, vienpadsmitos, divpadsmitos naktī."
Teicu, ka tad iešu vienpadsmitos, divpadsmitos naktī.
Es aizbraucu un vairākas stundas mētāju bumbu.
Tad, kad mēs aizbraucām uz Orlando...
bija daudzi spēlētāji, kas solīja boikotēt spēli.
Teica, ka nespēlēs.
Es sasaucu sanāksmi, nostājos pārējo 23 spēlētāju priekšā
un teicu: "Nekāda balsošana nenotiks.
Maģiskais spēlēs šajā spēlē.
Un mēs viņu pieņemsim.
Mēs viņu ne tikai pieņemsim, bet sveiksim ar atplestām rokām."
Es domāju, ka tas ir svarīgs brīdis.
AIZAJA TOMASS PISTONS SASPĒLES VADĪTĀJS
Es gribēju, lai visi spēlētāji ne tikai paspiež viņam roku,
bet arī apskauj viņu.
12. reizi Visu zvaigžņu spēlē piedalās
Īrvins Maģiskais Džonsons!
42. skrien, bet Maģiskais pirmais pārver bumbu.
Maģiskais!
Mēs sākām spēli viegli.
Un Deniss Rodmens tik ļoti bloķēja mani ar visu ķermeni,
ka pārējiem bija vieglāk saprast:
"Labi. Deniss spēlē pret viņu agresīvi. Tad mēs arī."
Visas bailes pazuda.
Nu es biju savā elementā.
Sāku piespēlēt bez skatīšanās.
Vēl viena izcila piespēle.
Es metu āķus. Izdarīju caurgājienus.
Iedodiet man bumbu, un es zināšu, ko ar to darīt.
Es atguvu savu spēles ritmu, un bija vienkārši jautri.
Es domāju: oho, kā man tā trūkst.
Maģiskais Džonsons!
Nebija svarīgi, kas man ir priekšā.
Es jutu, ka nevaru netrāpīt.
Un Džonsons! Divi sekmīgi Maģiskā metieni pēc kārtas.
Viņš tēmē uz VS titulu.
Nekad neaizmirsīšu nobeigumu.
Trīspunktu metiens. Viss? Jā! Labi!
Spēle vēl nebija beigusies, bet visi spēlētāji izskrēja laukumā.
Ak kungs, tā bija vislieliskākā sajūta pasaulē.
Viņi teica: "Viss. Spēle ir beigusies.
Izrāde ir beigusies."
Maģiskais, tu esi vērtīgākais spēlētājs.
Tu esi visdrosmīgākais cilvēks.
Šis ir tavs mirklis. Apsveicu!
Mēs ar komisāru Deividu Stērnu ar šo spēli
mainījām diskusiju
par HIV un AIDS visā pasaulē.
Šī viena spēle mainīja visu uztveri par HIV un AIDS.
Tiem, ko arī skārusi šī slimība, Maģiskais deva pārliecību,
ka šis nav nāves spriedums,
ka viņiem jāizdara spiediens uz valdību
un uz medicīnas resoru, lai sāk uztvert šo slimību nopietni.
Komisijas izveidošana bija labs darbs.
Bet komisijai nepietika līdzekļu.
Tie, kas vadīja komisiju, nebija tajā iekšā ar visu sirdi.
Viņi bija vairāk pievērsušies baltajai sabiedrībai,
nevis melnajai un brūnajai sabiedrībai.
AIDS Amerikā visstraujāk izplatās minoritāšu grupās.
Mūsu kopienas locekļi no tā cieš tāpēc,
ka trūkst veselības aprūpes pakalpojumu.
Valdībai šķiet: "Šos ļaudis var pastumt maliņā,
jo mums viņus tāpat nevajag."
Bija klāt brīdis, kad viņam šķita: viss nenotiek pietiekami ātri.
Viņiem nebija tādas ietekmes, kādu vajadzētu.
Es cīnījos ar Balto namu.
Es nospriedu: ja tiešām gribu kaut ko mainīt,
tad man jāpamet šī komisija un jādodas pie cilvēkiem.
Maģiskais Džonsons šodien paziņoja, ka izstājas no prezidenta AIDS komisijas
un pārmet Buša administrācijai tās darba ignorēšanu.
Beigās es pateicu: zināt, es būšu Īrvins Džonsons.
Es darīšu to, ko pats gribu.
Viņš izveidoja savu fondu, Maģiskā Džonsona fondu.
Mūsu pamatuzdevums bija vairot izpratni par HIV un AIDS
un atbalstīt HIV klīnikas un tā tālāk.
Kungs, jums pat Laker cepure galvā.
Jā. Jā.
Zvaigznes šodien pulcējušās Inglvudā, Kalifornijā,
lai godinātu Maģisko Džonsonu un vāktu līdzekļus AIDS pētījumiem.
Es spēlēju basketbolu.
Es neesmu NBA. Varētu būt, ja gribētu spēlēt.
Bet pašlaik es ar prieku apceļoju pasauli:
ne tikai spēlēju basketbolu,
bet arī izglītoju sabiedrību par HIV un AIDS.
VAI MAĢISKAIS ATGRIEZĪSIES?
Daudzi prāto, vai viņš kādreiz atkal spēlēs.
MAĢISKAIS NEIZSLĒDZ ATGRIEŠANOS NBA
Lakers izņem 32. numuru no aprites.
Atslēgas vārdi ir "32. numurs", nevis viņa fiziskais ķermenis.
Maģiskais kategoriski neizslēdz
spēlēšanu NBA.
DŽONSONS 32
Es ceru: ja tiešām nolemšu atgriezties,
jūs nedusmosieties, ka mēs to visu atkārtosim.
Un tad notika visbrīnišķīgākais,
proti, Sapņu komanda.
ELIZABETES GLEIZERES GAIŠAI PIEMIŅAI
Tulkojusi Dace Andžāne